Són subvencionables els tributs, quan la persona beneficiària de la subvenció els aboni efectivament.
Obligacions de les persones beneficiàries:
La subvenció es pot concedir per l'import total sol·licitat, o bé per un import parcial, en funció de les disponibilitats pressupostàries i de forma proporcional al nombre de sol·licituds presentades.
L'import màxim de les subvencions a atorgar en aquesta convocatòria és:
Dels imports màxims previstos es descomptaran els imports de les subvencions percebudes per a la mateixa activitat en exercicis anteriors.
En el cas que la implantació de sistemes de gestió ambiental es dugui a terme per una organització en la modalitat d'emplaçaments múltiples, o en el cas que es tracti d'un sistema de gestió ambiental corporatiu implantat a diferents empreses d'una mateixa organització, l'import màxim de la subvenció en aquests supòsits serà el resultant d'aplicar a la quantia fixada en els apartats 1 i 2 la fórmula següent:
En el cas d'empreses, aquestes subvencions se sotmeten al Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 87 i 88 del Tractat CE als ajuts de minimis (DOUE L 352/1, de 24.12.2013).
D'acord amb aquest Reglament, el total d'ajuts de minimis atorgats a una empresa no podrà excedir els 200.000,00 euros en un període de tres anys, amb independència de la forma de l'ajut de minimis o de l'objectiu perseguit i indistintament si l'ajut atorgat està finançat totalment o parcialment mitjançant recursos d'origen comunitari.
Presentació de sol·licituds i altres documents associats al procediment de concessió de les subvencions
En el cas de persones jurídiques, la presentació de les sol·licituds i la documentació requerida i altres tràmits associats al procediment, s'han de realitzar per via telemàtica (trobareu el formulari de sol·licitud i l'explicació sobre com s'ha de fer, fent clic damunt l'enllaç 'Per internet').
En el cas d' ens locals, les sol·licituds acompanyades de la documentació requerida han de ser formalitzades pel/per la representant legal i s'han de presentar a través de l'extranet de les administracions públiques de Catalunya EACAT (hi podeu accedir fent clic damunt l'enllaç 'Per internet').
Interrupció no planificada en el funcionament de la plataforma de tramitació el darrer dia establert per a dur a terme el tràmit corresponent:
Per a la presentació de la documentació, cal que feu clic damunt l'enllaç 'Per internet' i seguiu les instruccions que s'hi indiquen.
L'aportació de documentació es pot fer en qualsevol moment una vegada presentada la sol·licitud.
En el cas que la persona sol·licitant no sigui un ens local, per emplenar i enviar el formulari és necessari saber el número d'expedient el qual trobareu a la secció ' La meva carpeta ' una vegada s'hagi confirmat l'entrada de la sol·licitud de la subvenció.
Consulteu com buscar el número d'expedient?
En el cas dels ens locals, la resolució de concessió o denegació de les subvencions es notifica a través de la plataforma EACAT, dins del termini de 6 mesos, comptadors des de la data de publicació de la convocatòria.
En els altres casos, la resolució de concessió o denegació de les subvencions es fa mitjançant la seva publicació al Tauler electrònic de l'Administració de la Generalitat de Catalunya, sens perjudici d'utilitzar addicionalment altres mitjans electrònics.
Quin és el termini de què disposa l'Administració per a dictar i notificar la resolució?
L'Administració disposa d'un termini màxim de sis mesos comptadors des de la data de publicació de la convocatòria.
Quin és el sentit del silenci administratiu en aquesta convocatòria de subvencions?
Sens perjudici de l'obligació d'emetre resolució, transcorregut el termini esmentat sense que s'hagi dictat i notificat la resolució expressa, les sol·licituds s'entenen desestimades i, en conseqüència, denegada la subvenció, d'acord amb el que preveu l'article 54.2 de la Llei 26/2010, del 3 d'agost, de règim jurídic i de procediment de les administracions públiques de Catalunya.
Contra la resolució dictada, que no exhaureix la via administrativa, es pot interposar recurs d'alçada, en el termini d'un mes comptador a partir de l'endemà de rebre la notificació, davant la secretària de Medi Ambient i Sostenibilitat o l'òrgan superior, el conseller de Territori i Sostenibilitat.